Atolón d'Ailuk

Ailuk (en marxalés Aelok, [ɑ̯ɑ͡æe̯elʲe͡okʷ]Marshallese-English Dictionary - Place Name Index) ye un atolón de 57 islles y castros nel Océanu Pacíficu, y forma parte de la cadena Ratak nes Islles Márxal. Allúgase aproximao a 72 km al norte del atolón de Wotje. La superficie terrestre total ye de namás 5,4 km² pero enzarra una llaguna con un área de 177 km². Les mayores islles y castros son: Ajeleb, Aliej, Ailuk, Alkilwe, Barorkan, Biken, Enejabrok, Enejelar, Kapen y Marib, tando la mayoría d'ellos asitiaos na fastera este del atolón. Les fasteres sur y oeste son un pitón de coral merguyáu cuasi de contino, con tres canales principales qu'empobinen a la llaguna: Erappu, Marok y Eneneman.

Nel añu 2006 l'atolón d'Ailuk tenía una población aproximada a los 500 habLand Area and Population Density by Atolls and Islands (persons per square mile): 1973 to 1999.

 Historia 
El primer avistamientu del atolón por europeos féxolu la espedición española de Miguel López de Legazpi el 10 de xineru de 1565. Apellidáronlu Los Placeres y, dos de los castros, San Pedro y San Pablo, que yeren los nomes del buque insignia y del barcu del almirante.

L'atolón d'Ailuk foi reclamáu pol Imperiu d'Alemaña xunto col restu de les Islles Márxal en 1884, y los alemanes establecieron un puestu avanzáu comercial. Depués de la Primer Guerra Mundial, la islla quedó baxo'l Mandatu del Pacíficu Sur del Imperiu de Xapón. Tres el final de la Segunda Guerra Mundial quedó baxo'l control de los Estaos Xuníos como parte del Territoriu en fideicomisu de les Islles del Pacíficu dica la independencia de les Islles Márxal en 1986.

 Educación 
Hai dos Escueles d'Educación Primaria, n'Ailuk y Enejelar.

 Referencies 

 Enllaces esternos 

Categoría:Atolones de les Islles Márxal
Ailuk